સામાન્ય રીતે ચંદ્રદર્શન શુભ ગણાય છે. બીજનો ચાંદ કે શિવ પરમાત્મા પોતાના માથા પર ધરે છે તેના દર્શન હિંદૂ ધર્મ પ્રમાણે ખુબ જ શુભ મનાય છે. તો મુસલમાન લોકો પણ બીજના ચાંદના દર્શન કર્યા પછી જ તેમના તહેવારોની ઉજવણી કરતાં હોય છે. હિંદૂ ધર્મમાં બીજ ઉપરાંત પૂનમના ચાંદનું વિશેષ મહત્વ છે. તો વદ ચોથના ચાંદના દર્શન પણ શુભ ગણ્યા છે. પણ હિંદૂ કેલેન્ડર પર પ્રમાણે ભાદરવા મહિનાની સુદ ચોથના દિવસે ચાંદના દર્શન પર કરવા મનાઈ ફરમાવવામાં આવેલી છે. જો આ દિવસે ચાંદના દર્શન થઈ જાય તો વ્યક્તિ ઉપર કોઈ આળ આવે છે. માટે તમે ગણેશ ચતુર્થીના દિવસે ભૂલથી પણ ચંદ્રમાના દર્શન ન કરશો. જો દર્શન ભૂલમાં થઈ ગયા હોય તો આ ઉપાય કરીને તે દોષનું નિવારણ કરી શકાય છે.